Raġel ta' 42 sena tilef ħajtu wara ħabta bejn il-mutur li kien qed isuq u vann fil-Gudja. L-inċident seħħ illum għall-ħabta tal-10am, fi Triq Ħal Tarxien. Filwaqt li l-mutur kien misjuq mir-raġel residenti l-Gudja, il-vann kien misjuq minn raġel ta' 62 sena residenti l-Qrendi. Tim mediku ta l-ewwel għajnuna lis-sewwieq tal-mutur, u ambulanza ħaditu l-Isptar Mater Dei fejn ġie ċċertifikat mejjet. Il-Maġistrat tal-Għassa Claire Stafrace Zammit ħatret inkjesta dwar dan il-każ KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook